**SADRAŽAJ**

JEDINSTVENI REGISTAR DOMAĆIH  
ŽIVOTINJA – Brojna stanja

ISPORUČENE KOLIČINE MLIJEKA

* Kravlje mlijeko
* Ovčje mlijeko
* Kozje mlijeko

IZRAVNA PRODAJA I/ILI PRERDA MLIJEKA

* Kravlje mlijeko

PERADARSTVO

* Proizvodnja jaja
* Proizvodnja mesa peradi

KONTROLA OCJENJIVANJA NA LINIJI KLANJA (KOLK)

* Goveda
* Svinje
* Ovce

**TEKST**

U eGlasilu objavljujemo podatke iz baze Jedinstvenog registra domaćih životinja (JRDŽ) koji je sastavljen od Registra stočarskih farmi, Registra goveda, Registra svinja, Registra ovaca i koza te Registra kopitara.

JRDŽ je ustrojen u svrhu provedbe mjera zaštite zdravlja ljudi i životinja od  
zaraznih i nametničkih bolesti, kontrole prometa domaćih životinja, kontrole sustava  
potpora u stočarstvu (danas su baze podataka JRDŽ‐a sastavni dio IACS‐a) te provedbe  
sustava ocjene kvalitete trupova i polovica na liniji klanja. JRDŽ se kontinuirano nadograđuje  
novim informatičkim aplikacijama koje omogućuju pristup širem spektru informacija o  
pojedinim farmama te čini podlogu za utvrđivanje stanja u stočarskom sektoru RH.  
Baze podataka sadrže podatke o broju, vrsti i pasminama stoke na pojedinim lokacijama u  
RH i proizvodne podatke pojedinih grla.

U eGlasilu donosimo podatke o kretanju broja goveda, krava, ovaca, koza, svinja, konja i magaraca.

Iz baza podataka Ministarstva poljoprivrede donosimo podatke o isporučenim količinama mlijeka prema mljekarama koje imaju sjedište u RH, broju isporučitelja(RH), prosječnoj mjesečnoj i godišnjoj isporuci mlijeka. Za određivanje EU kvalitete mlijeka Ministarstvo koristi rezultate analiza Središnjeg laboratorija za kontrolu kvalitete mlijeka (SLKM). U SLKM-u se utvrđuje kvaliteta svježeg sirovog mlijeka (kemijski sastav, higijenska kvaliteta odnosno broj somatskih stanica i broj mikroorganizama te moguće prisustvo različitih rezidua u mlijeku), temeljem čega se  
određuje kvalitativna klasa mlijeka, koja je temelj za formiranje cijene mlijeka.  
  
U glasilu se nalaze i podaci o broju proizvođača kravljeg mlijeka koji izravno prodaju i/ili prerađuju mlijeko na vlastitom gospodarstvu. Uz broj proizvođača donosimo i podatak o ukupno izravno prodanim i/ili prerađenim količinama kravljeg mlijeka.

Iz informatičkog sustava za bilježenje prometa proizvoda životinjskog porijekla namijenjenih javnoj potrošnji (VETI2) donosimo podatke o isporučenim količinama nesortiranih konzumnih jaja. Subjekti u poslovanju s hranom životinjskog podrijetla koji su upisani u Upisnike Ministarstva poljoprivrede sukladno propisima o registriranju i odobravanju objekata u poslovanju s hranom, u kojima se obavlja sortiranje i pakiranje konzumnih jaja, dužni su ulazne količine nesortiranih jaja koja idu u javnu potrošnju prijavljivati u VETI2.

Donosimo podatke i o broju zaklane peradi čiji se broj evidentira kroz informatički sustav za bilježenje broja kljunova isporučenih na klanje u odobrene objekte (VETI-KOLK). Broj zaklane peradi obuhvaća brojlere, kokoši, pure, patke i guske.

U dijelu kontrole ocjenjivanja na liniji klanja životinja (KOLK) donosimo podatke o  
količinama obrađenih i klasiranih goveđih, svinjskih i ovčjih trupova.  
Sustavi kontrole ocjenjivanja su tijekom vremena prilagođeni aktualnim propisima koji su u  
potpunosti usklađeni s propisima Europske unije te su akreditirani prema normi HR EN  
ISO/IEC 17020:2005.